Minutist: Kuuldavasti kolme vastu- ja viie poolthäälega otsustas Riigikogu õiguskomisjon "Delfi-eelnõu" nime all halbu vibratsioone tekitanud seadusemuudatuste paketi, mille sisu inimestele siiski eriti tutvustada ei taheta. Justiitsminister Lang ja õiguskantsler Jõks olevat jõudnud eelnõu suhtes teatud kokkuleppele: üksikpäringu-nimelise jälitustoimingu sooritamine piiratakse üksikute kuritegudega, mis loetletakse seaduses (seni lubas eelnõu IP-aadresside päringuid, kõnedeeristusi jms andmete kogumist sideliikluse kohta mistahes kriminaalasjade menetlemisel). Delfi-eelnõu on õiguskomisjonis uuesti arutusel esmaspäeval 23. jaanuaril, mil komisjon peab otsustama, kas toetada eelnõu esimese lugemise lõpetamist või mitte.